cyanic-selkie/wikianc huggingface dataset:
Usurijska
Usurijska (ru) ir pilsēta Krievijas Federācijas Piejūras novada dienvidos. Usurijska atrodas līdzenā apvidū, 112 km no Vladivostokas, Rakovkas upes krastā.
Vēsture
Dibināta 1866. gadā kā Nikoļskas ciems (Нико́льское), kad pēc Pekinas konvenciju parakstīšanas Krievijas Impērija anektēja Usūrijas novadu. 1898. gadā tas ieguva pilsētas tiesības (Никольск), no 1926. gada — Nikoļska-Usurijska (Никольск-Уссурийский). 1935. gadā to pārdēvēja par Vorošilovu (Ворошилов), bet 1957. gadā par Usurijsku.
Klimats
Usurijskā ir musonu klimats. Gaisa mitrums augsts, vasarā daudz gāzienveidīgu nokrišņu. To daudzums gada laikā ir 590 mm, no kuriem 124 mm izkrīt augustā, un tikai 4 mm februārī. Ziema auksta, pārsvarā ar skaidru laiku. Pavasaris auksts, atnāk ļoti lēni. Vasara silta, bet mitra. Vissiltākais mēnesis ir augusts. Rudens silts, biežāk spīd Saule. Janvāra vidējā temperatūra -19 °C, jūlija - +20 °C.
RE
Re var apzīmēt:
2008. gada vasaras olimpiskās spēles (6. diena)
Sestajā Pekinas olimpisko spēļu dienā sacensības norisināsies 22 sporta veidā un 17 tiks sadalīti medaļu komplekti.
Sacīkšu sākumu laiki doti pēc Latvijas laika
Airēšana
Sacīkstes sākas 9:00
Badmintons
Sacīkstes sākas 5:00 un 13:30
Basketbols
Sacīkstes aizvadīs vīriešu komandas
Beisbols
Spēle pārtraukta lietus dēļ.
Bokss
Sacīkstes sākas 8:30
Sacīkstes sākas 14:00
Burāšana
Sacīkstes sākas 7:30
Cīņas sports
Sacīkstes sākas 4:30
Sacīkstes sākas 11:00
Džudo
Sacīkstes sākas 13:00
Galda teniss
Sacīkstes sākas 5:00
Sacīkstes sākas 9:30 un 14:30
Jāšana
Sacīkstes sākas 14:15
Kanoe airēšana
Sacīkstes sākas 10:40
Lauka hokejs
Sacīkstes aizvadīs sieviešu komandas
Loka šaušana
Sacīkstes sākas 5:30
Sacīkstes sākas 11:00
Paukošana
Sacīkstes sākas 4:30
Sacīkstes sākas 13:00
Peldēšana
Sacīkstes sākas 13:30
Rokasbumba
Spēles aizvadīs vīriešu komandas
Softbols
''Spēle pārcelta uz 15. augustu''
Šaušana
Sacīkstes sāksies 4:00
Teniss
Sacīkstes sākas 11:00
Ūdenspolo
Spēles aizvadīs vīriešu komandas
Vingrošana
Sacīkstes sākas 6:00
Pludmales volejbols
Sacīkstes sāksies 4:00
Kīfa
Kīfa ir pilsēta un departamenta centrs dienvidu-centrālajā Mauritānijā. Kīfa ir Asābas reģiona galvaspilsēta.
Tā ir slavena ar antīkajām Kīfas krellēm.
Sports
Tajā bieži norisinās kāds no ikgadējā Dakaras rallija ātrumposmiem.
Ačitnūrs
Ačitnūrs (mn — ‘Labvēlīgais ezers’) ir saldūdens ezers Mongolijas ziemeļrietumos. Krastus klāj stepe. Ezera apvidus paugurains, ziemeļrietumos purvāji.
Inga Kožarenoka
Inga Kožarenoka (dzimusi 1982. gada 16. martā Saldū) ir bijusī latviešu šķēpa metēja. 2006. gada Eiropas čempionātā viņa izcīnīja 13. vietu. 2006. gadā beidza profesionāles karjeru.
2012. gada Latvijas futbola Virslīgas sezona
'''Latvijas futbola Virslīgas 2012. gada sezona''' ir 38. Virslīgas sezona. Tā sākās 24. martā. Tajā piedalās 10 komandas, kuras aizvada četru riņķu turnīru, katra aizvadot 36 spēles.
Komandu izmaiņas
1. līgas 2011. gada sezonā uzvarēja FS METTA/Latvijas Universitāte, izcīnot tiesības 2012. gada sezonā startēt Virslīgā.
Pārspēlēs par palikšanu Virslīgā JFK Olimps zaudēja 1. līgas 2. vietas ieguvējai FK Spartaks.
FK Jūrmala-VV neilgi pirms sezonas sākuma mainīja nosaukumu un bāzes vietu, kļūstot par FK Daugava. Tobrīd Virslīgā bija pārstāvēts arī Daugavpils klubs FC Daugava.
ATB
ATB (īstajā vārdā Andrē Tannenbergs, dzimis 1973. gada 26. februārī Freibergas pilsētā Vācijā) ir vācu mūziķis, dīdžejs un pārsvarā Elektroniskās deju mūzikas producents. Atsaucoties uz oficiālo pasaules dīdžeju topu, kuru apkopo žurnāls DJ Mag, 2008. gadā ATB ieņēma 25. vietu un dīdžeju sarakstā 4. vietu.
Sonijs Listons
Čārlzs L. Sonijs Listons (en; dzimis nezināmā datumā Sendslohā, Ārkanzasas štatā, ASV, miris Lasvegasā, Nevadas štatā, ASV) bija amerikāņu bokseris. viņš kļuva par Pasaules čempionu, nokautējot Floidu Patersonu pirmajā raundā. viņš zaudēja savu titulu Kasiusam Klejam (vēl nebija mainījis savu vārdu uz Muhameds Ali), padodoties sestā raunda beigās. Revanša cīņā ar Muhamedu Ali Listons zaudēja ar pirmā raunda nokautu, daudzi uzskata, ka Listons speciāli nokrita zemē un padevās. Listons bija vairākas reizes bijis cietumā, kā arī viņam bija labas attiecības ar mafiju. Sonijam bija vislielākā dūre no visiem boksa čempioniem, līdz kamēr viņa rekordu lauza krievu boksa milzis Nikolajs Valujevs.
Lasvegasā Sonijs tika atrasts miris savā piemājas baseinā. Neviens skaidri nezina, kad Listons bija dzimis, kaut arī tiek uzskatīts, ka viņš ir dzimis.
Lokomotīve (stadions)
"Lokomotīve" ir spīdveja stadions Jelgavas ielā 54, Daugavpilī, Latvijā. Tā ir nacionālā sporta bāze. Šajā stadionā tiek aizvadīts Latvijas Grand Prix posms Speedway Grand Prix seriāla ietvaros. Tāpat šī ir kluba "Lokomotīve" mājas trase.
Treks ir 373 metrus garš. Pašreizējo trases rekordu (66,01 s) 2010. gadā uzstādījis Grigorijs Laguta.
Reinoldsa skaitlis
Reinoldsa skaitlis \mathrm{Re} ir bezdimensionāls skaitlis, kas raksturo viskoza šķidruma vai gāzes plūsmu un rāda attiecību starp inerces spēku un berzes spēku. Šis skaitlis raksturo plūsmas dabu (lamināra vai turbulenta). Tas nosaukts par godu britu inženierim Osbornam Reinoldsam.
Aprēķināšana
Šķidruma vai gāzes plūsmai Reinoldsa skaitli aprēķina pēc formulas kur Ja objektu aptek šķidrums vai gāze, tad par raksturīgo izmēru l parasti izvēlas objekta garumu vai platumu. Ja šķidrums pārvietojas pa cauruli, tad izmanto caurules diametru (ja caurules šķērsgriezums nav apaļš, tad lieto ekvivalento diametru).
Ikreiz, kad Reinoldsa skaitlis ir mazāks par aptuveni 2000, plūsma parasti ir lamināra, turpretim, ja vērtības ir lielākas par 2000, plūsma parasti ir turbulenta.
Nozīme
Reinoldsa skaitļa izteiksmē skaitītājs ρvl raksturo inerces spēku un saucējs μ raksturo berzes spēku. Pie mazām \mathrm{Re} vērtībām plūsma ir lamināra, pie lielām \mathrm{Re} vērtībām plūsma ir turbulenta. Pie vidējām vērtībām ir pārejas režīms. \mathrm{Re} vērtība, pie kuras plūsma pāriet no lamināras turbulentā, ir atkarīga no plūsmas apstākļiem un ir jānosaka eksperimentāli.
SEB Muzikālā banka 2010
Muzikālā banka 2010 notika Ventspilī, ikgadējās dziesmu aptaujas Muzikālā banka ietvaros. Par uzvarētāju kļuva Nikolajs Puzikovs ar dziesmu "Dievs Tevi mīl".
Fināla 15 dziesmu sadalījumu notieca divu kārtu balsojums: pirmā kārta ilga no 6. līdz 30. decembrim, tajā piedalījās 20 dziesmas, par kurām varēja balsot, otrajā kārtā piedalījās 15 visvairāk balsu saņēmušās dziesmas, no 1. līdz 15. janvārim notika skatītāju balsojums. Vietu sadalījumu proporcijā 50% pret 50% noteica skatītāji un speciāla komisija. 20 dziesmas, kas iekļuva finālbalsojumā, tika izvēlētas pēc iepriekšējo mēnešu topu rezultātiem.
Menhengladbaha
Menhengladbaha (de) ir pilsēta Vācijas rietumos, Ziemeļreinā-Vestfālenē, starp Diseldorfu un Nīderlandes robežu. Pilsētas sākotnējais nosaukums bija Gladbaha (Gladbach), tomēr, lai atšķirtu to no citas Gladbahas (tagad Bergišgladbaha (Bergisch Gladbach)), pilsētu 1888. gadā pārdēvēja par Minhengladbahu (München-Gladbach). Savukārt šis nosaukums asociējās ar citu Vācijas pilsētu — Minheni (München), tāpēc 1950. gadā to pārdēvēja par Menheni Gladbahu (Mönchen Gladbach). Visbeidzot 1960. gadā pilsēta ieguva mūsdienu nosaukumu.
Viens no mūsdienu pilsētas rajoniem — Reida (Rheydt) līdz 1975. gadam bija atsevišķa pilsēta. Menhengladbaha ir mītnes vieta Bundeslīgas futbola komandai Menhengladbahas "Borussia". Pilsētas pievārtē atrodas Reindālenas militārais komplekss — britu armijas Vācijas štābs un NATO Ātrās reaģēšanas vienības štābs (Headquarters Allied Command Europe Rapid Reaction Corps).
Cilvēki
Menhengladbahā dzimuši:
Danevirke
Danevirke (da, de, non — 'dāņu darbs') ir svarīga militārās aizsardzības celtne, kas uzcelta Dānijā Vikingu laikā, pēdējo reizi militāriem mērķiem izmantota 1864. gadā.
Danevirke ir zemes nocietinājumu sistēma Dānijas dienvidos, kas stiepjas no Jitlandes purviem līdz Šlēsvigai netālu no Šleinas (Slien) pie Baltijas jūras, netālu no Heidebejas — kādreizējā vikingu tirdzniecības centra. Starp Šleinas un Egenfordes (Egernførde) pilsētām atradās vēl viens aizsardzības valnis, kas aizsargāja Švansenas (Schwansen) pussalu.
Pirmie rakstītie avoti par Danevirki vēsta, ka to būvēt uzsāka dāņu karalis Godfreids (Godfred) 808. gadā. Darbu pie milzīgās celtnes karalis Godfreids uzsāka, lai aizsargātu savu galmu un nošķirtu Jitlandes pussalu no Franku impērijas dienvidos.
Danevirkes valnis kopumā ir apmēram 30 km garš un vidēji 3,6 līdz 6 m augsts. Viduslaikos būve tika papildināta ar palisādēm un sienām, tā tika izmantota gan dažādām militārām operācijām, gan krusta karagājienos, kā arī atsevišķos sirojumos pret slāviem.
12. gadsimtā karalis Valdemārs Lielais pastiprināja Danevirki ar ķieģeļu sienām, kas ļāva turpināt lietot Danevirkes nocietinājumu sistēmu kā stratēģiski svarīgu fortifikāciju arī turpmāk — viduslaikos. Dāņu valodā nocietinātās vaļņa daļas tiek sauktas par Valdemarsmuren — "Valdemāra mūriem".
Pēdējo reizi militāriem mērķiem Danevirke tika izmantota 1864. gadā, 2. Šlēzvigas kara laikā.
Otrais pasaules karš
Drīz pēc sabiedroto iebrukuma Normandijā vācu militārā virspavēlniecība nolēma pastiprināt Danevirkes valni ar prettanku tranšejām, baidoties no otra — varbūtējā sabiedroto desanta Dānijā. Šie darbi būtu iznīcinājuši lielu daļu no fortifikācijās esošā kultūrvēsturiskā mantojuma. Kad par to uzzināja dāņu arheologs Sorens Tellings, viņas telefonsarunā ar Heinrihu Himleru pārliecināja pēdējo, ka prettanku tranšeju celtniecība iznīcinās "āriešu civilizācijas" atstāto kultūrvēsturisko mantojumu. Rezultātā Himlers pavēlēja pārtraukt nocietinājumu darbu veikšanu, jo arī arheoloģijas jautājumi atradās viņa kompetencē.
Elizabete
Elizabete var būt:
Halogenēšana
Halogenēšana ir process, kurā organisko vielu molekulās ievada halogēnu atomus. Biežāk lieto hloru, jo tas ir lētākais un ķīmiski pietiekami aktīvs. Halogenējot ogļūdeņražus, veidojas halogēnogļūdeņraži. Šis process notiek pēc vairākiem mehānismiem:
Daugavpils "Lokomotīve"
Daugavpils "Lokomotīve" ir spīdveja klubs, kas atrodas Daugavpilī, Latvijā. Tas pašlaik startē Polijas pirmajā līgā. Mājas sacensības tiek aizvadītas "Lokomotīves" trekā.
Spīdveja attīstību Daugavpilī un Latvijā sāka Dmitrijs Dribincevs, kurš pilsētas sporta komitejai ierosināja veidot spīdveja sekciju. Klubs dibināts 1964. gadā ar nosaukumu "Iskra".
Polijas līgā tiek startēts kopš 2005. gada, pirms tam klubs startēja Krievijas līgā. Polijas līgā augstākais sasniegums ir 2015. gadā izcīnītā pirmā vieta pirmajā līgā.
Kauja pie Imeras
Kauja pie Imeras bija viena no Livonijas krusta karu kaujām 1210. gadā starp Cēsīs un Tālavas zemēs iebrukušajiem ugauņiem un krusta karotājiem, kuru sastāvā bija daudz līvu, vendu un latgaļu karavīru. Kauja notika pie nelielās Imeras upes, ko lokalizē kā Jumaras upi (Kocēnu pagasts) pie Valmieras. Igauņi pilnīgi sakāva sabiedroto karaspēku. Indriķa hronikā rakstīts: "sagūstīja ap simt no tiem un dažus nogalināja, bet citus aizveda atpakaļ pie Imeras un tos nobendēja ar drausmīgām mocībām. Tādu bija četrpadsmit..."
Buirnūrs
Buirnūrs (mn; zh, Bèiěr Hú) ir liels saldūdens ezers Mongolijas austrumos, Austrumu aimakā. Neliela ezera daļa atrodas Ķīnas teritorijā Iekšējās Mongolijas autonomajā reģionā.
Atrodas līdzenumā, krasti lēzeni, gultne smilšaina vai dūņaina, vietām akmeņaina. Aizsalst novembrī, atkūst maijā. Bagāts ar zivīm. Ietek viena no Halhingolas attekām. No ezera uz Hulaņu (Dalainūru) iztek Oršūna.
1225. gads
1225. gads bija gads, kas pēc Jūlija kalendāra sākās trešdienā.
Liepupe
Liepupe var būt:
Kellija Sotertone
Kellija Džeida Sotertone (en; dzimusi 1976. gada 13. novembrī Ņūportā) ir angļu daudzcīņniece, kas nereti piedalās arī tāllēkšanā. Šobrīd pasaules rangā daudzcīņā viņa ir 3. vietā, bet pasaules rangā tāllēkšanā viņa ir 13. vietā. 2006. gada Eiropas čempionātā septiņcīņā līdz pat šķēpmešanai (priekšpēdējā disciplīna) viņa atradās 2. vietā uzreiz aiz Karolīnas Kliftas, pēc pēdējās disciplīnas (800 metriem) viņa palika 7. vietā ar 6290 punktiem — viņu iegāza šķēpmešana, kur viņa šķēpu aizmeta tik vien kā 30 metrus tālu (tas bija tuvākais metiens no visiem).
979. gads
979. gads bija parastais gads, kas pēc Jūlija kalendāra sākās trešdienā.
Stefans Peteransels
Stefans Peteransels (fr; dzimis ) ir franču rallijreidu moto un autosportists. Viņam pieder uzvaru rekords (10) Dakaras rallijā, no kurām daļa iegūta motociklu klasē ar Yamaha, un daļa automobiļu klasē ar Mitsubishi un Mini. Peteransels ir otrais pēc Ibēra Oriola, kurš uzvarējis prestižā rallijreida dažādu klašu ieskaitēs.
Tidžikdža
Tidžikdža ir Tagāntas reģiona galvaspilsēta centrālajā Mauritānijā, kura atrodas uz Tagānta plato. Dibināta 1680. gadā, iedzīvotāju skaits ap 6000.
Pilsēta ir atpazīstama pēc palmām un tās vernakulārās arhitektūras. Pilsētā ir arī lidosta.
Asgarda
Asgarda senskandināvu mitoloģijā ir dievu valstība, apmešanās vieta; tā ir viena no deviņām pasaulēm, kuru radīja Odins un viņa brāļi. Tajā mitinās āsi. Tā ir nošķirta no cilvēku valstības Midgardas. Asgarda atrodas Idavelas laukā.
Tidžikdža
Sportas
Tajā bieži norisinās kāds no ikgadējā Dakaras rallija ātrumposmiem.
Asgarda
Asgardā āsi notur nozīmīgas tikšanās. Vīriešu dzimuma dievi pulcējas Gladsheimā, savukārt dievietes — Vingolfā. Dievi ik dienas arī satiekas pie Urda zem Igdrasila.
Asgardā ir tikai viena ieeja — tilts Bivrests —, un to sargā Heimdals.
Asgardas celšana
Asgardu cēlis ledus milzis Hrimturs, kam par to apsolīta saule, mēness un Freija. Viņam palīdzējis zirgs Svadilfars. Lai milzis darbu nepabeigtu laikā un nesaņemtu samaksu, Loki pārvērties par ķēvi un atrāvis Svadilfaru no darba. Saniknots par krāpšanu, milzis gribējis dieviem atriebties, taču Tors viņu nogalinājis.
Centrālāzija
Centrālāzija ir liels sauszemes ieskauts reģions Āzijā. Lai arī eksistē dažādas tā robežu definīcijas, neviena no tām nav vienprātīgi pieņemta. Par spīti neskaidrībām robežu jautājumā, tam ir dažas svarīgas kopīgās iezīmes. Centrālāzija vienmēr ir saistījusies ar klejotāju tautām un Zīda ceļu, tāpēc tā ir bijusi krustceles tirdzniecības un kultūras ceļiem starp Eiropu, Rietumāziju, Dienvidāziju un Austrumāziju. Dažreiz to sauc arī par Vidusāziju, aplūkojot to Eirāzijas kontinenta kontekstā. Zināmā mērā šis reģions ir saistīts ar Turkestānu (tjurku valodās runājošo tautu teritoriju).
Ģeopolitiski tas atrodas uz dienvidaustrumiem no Krievijas Federācijas, uz rietumiem no Ķīnas, uz ziemeļiem no Irānas un Pakistānas. Vēsturiski šo teritoriju apdzīvoja klejotāji lopkopji un tirgotāji, kas pirms vairākiem tūkstošiem gadu radīja savdabīgas Baktrijas, Sogdiānas, Kušānu valsts kultūras.
Teritorija
Centrālāzijas reģionam nav izejas uz okeānu. Kazahstānai un Turkmenistānai ir krasta līnija ar iekšzemes Kaspijas jūru, bet pārējām reģiona valstīm ir vienīgi sauszemes robežas. Centrālāzija sastāv no šādām bijušās Padomju Vidusāzijas valstīm: Ģeopolitiskā kontekstā tiek minētas arī
Vēsture
Uzskata, ka no 17. līdz 15. gadsimtam p.m.ē. Centrālāzijā no tagadējās Armēnijas un Kurdistānas teritorijas ieradušās indoeiropiešu valodās runājošās klejotāju tautas. Seno indoeiropiešu migrāciju rezultātā plašā areālā no Altaja līdz Pievolgai izveidojies Andronovas kultūra, kurā senajās indoeiropiešu valodās runājošās ciltis ir pastāvīgi mijiedarbojušās cita ar citu un ar vietējām somugru un altajiešu valodās runājošām ciltīm, tās daļēji iekļaujot savā sastāvā. Uz dienvidiem no Andronovas kultūras atradās Baktrijas-Margiānas arheoloģiskais komplekss, kura iedzīvotājiem bija intensīvi kultūras un tirdzniecības sakari ar Indas ielejas civilizāciju (ap 3300. — 1300. gads p.m.ē.).
Sannikolau Mare
Sannikolau Mare ir pilsēta Rumānijas galējos rietumos Banātas novadā. Iekļāvās Rumānijas sastāvā 1919. gadā. Iedzīvotāju etniskais sastāvs: rumāņi - 76,9%, ungāri - 9,5%, Banātas bulgāri - 3,6%, serbi - 3,5%, vācieši - 3,1%. Pilsēta pazīstama kā komponista Bēlas Bartoka dzimtene.
Centrālāzija
Vēsture
Centālāzijas ziemeļus šajā laikā apdzīvoja skiti un sarmati, bet līdzenumā starp Amudarjas un Sirdarjas upēm un Fergānas ielejā izveidojās Sogdiānas valsts, kuras lielākās pilsētas bija Samarkanda un Buhāra. Uz dienvidiem no tā atradās Baktrija, kurā 135. gadu p.m.ē. izveidojās Kušānu valsts, kas lietoja grieķu alfabētu un kala grieķu parauga monētas. Vairums kušānu bija zoroastrieši, tomēr laika gaitā viņi pieņēma no Indijas ienākošo budismu. Mūsdienu Turkmenistāna no 247. gadu p.m.ē. līdz 224. gadam bija daļa no Partas valsts, ko 224. gadā to iekaroja Sasanīdu impērija.
7. gadsimtā Centrālāzijas dienvidu daļu iekaroja arābi, tajā pastāvēja Umajādu kalifāts, vēlāk pamīšus Abāsīdu kalifāts (750-1258), Lielā Seldžuku impērija (1037–1194) un Gaznevīdu impērija (977–1186). 13. gadsimtā to iekaroja Mongoļu impērija, tai sabrūkot izveidojās Zelta orda. 1370. gadā Samarkandas mongoļu valdnieks Timurs sakāva Zelta Ordu un iekaroja lielu daļu Centrālāzijas un Rietumāzijas, bet viņa lielvalsts sabruka pēc viņa nāves 1405. gadā. Tjurku valodā runājošie stepju nomadi izveidoja Nogaju ordu, kas kopš 1465. gada nostiprinājās starp Ču un Talas upēm un vēlāk izveidoja plašu Kazahu hanisti (1465—1731). 1428. — 1468. gadā pastāvēja Uzbeku haniste, ko pēc tās hana Abulhaira nāves pakļāva Kazahu haniste. No 1501. līdz 1510. gadam tā atkaroja Timura pēctečiem visu tagadējās Uzbekistānas teritoriju un nodibināja Buhāras un Hivas hanistes. 1709. gadā no Buhāras hanistes atdalījās Kokandas haniste, 1785. gada Buhāras hanisti pārdēvēja par Buhāras emirātu. Afgāņu karavadonis Ahmadšahs (1747-1772) apvienoja visas afgāņu ciltis un izveidojot t.s. Duranī lielvalsti, pēc kuras sabrukšanas 1826. gadā izveidojās Afganistānas emirāts.
18. gadsimta beigās Krievijas Impērija sāka ekspansiju Centrālāzijā, 1798. gadā anektēja agrākās Kazahu hanistes ziemeļrietumu daļu, bet dienvidaustrumu daļa ("Lielā orda") saglabāja patstāvību līdz 1820. gadiem. 1839. gadā Afganistānā iebruka Britu impērijas ekspedīcijas korpuss un sākās Pirmais angļu-afgāņu karš. Sākās Krievijas Impērijas un Lielbritānijas savstarpējā sāncensība par varu Centrālāzijā jeb "Lielā spēle". 1863. gadā krievu ieņemtās teritorijas sadalīja Turkestānas ģenerālgubernatūrā dienvidos un Stepes novadā ziemeļos. 1865. gadā krievu karaspēks ieņēma Taškentu, ko 1867. gadā pasludināja par Turkestānas ģenerālgubernatūras centru, bet 1868. gadā Samarkandu. Buhāras emirāts kļuva par Krievijas Impērijas protektorātu 1868. gadā, Hivas haniste 1873. gadā, bet Kokandas haniste pēc sacelšanās 1876. gadā tika likvidēta.
1878. gadā briti atkal iebruka Afganistānā, sākot Otro angļu-afgāņu karu un uzspiežot Afganistānai Gandamakas miera līgumu. Afganistānas emirāts kļuva par Britu impērijas vasaļvalsti. 1919. gadā sākās Trešais angļu-afgāņu karš, pēc zaudējuma tajā Lielbritānija atzina Afganistānas neatkarību. Krievijas pilsoņu kara laikā Sarkanā armija ieņēma Krievijas Turkestānu, kā arī Buhāras emirāta un Hivas hanistes teritorijas, tika izveidota Turkestānas APSR, Buhāras Tautas Padomju Republika (Buhāras TPR) un Horezmas Tautas Padomju Republika (Horezmas TPR). Horezmas TPR 1923. gada 20. oktobrī pievienoja PSRS kā Horezmas Padomju Sociālistisko Republiku. Savukārt Buhāras TPR 1924. gada 19. septembrī pārdēvēja par Buhāras Padomju Sociālistisko Republiku un arī pievienoja PSRS. Jau 1924. gada 14. oktobrī Turkestānas APSR un Buhāras PSR uzbeku un tadžiku apdzīvotajā teritorijā izveidoja Uzbekijas PSR. Tās galvaspilsēta bija Samarkanda. 1925. gada 15. februārī likvidēja arī Horezmas PSR un tās teritoriju sadalīja starp nesen nodibināto Uzbekijas PSR, Turkmēnijas PSR un KPFSR Karakalpaku autonomo apgabalu. 1929. gadā no Uzbekijas PSR atdalīja Tadžikijas PSR un galvaspilsētu pārcēla uz Taškentu, bet 1932. gadā pievienoja no Kazahu APSR atdalītos Karakalpakijas un Kizilkuma apvidus.
1979.—1989. gadā Padomju armija mēģināja pakļaut arī Afganistānu, taču cieta sakāvi. Pēc PSRS sabrukuma 1991. gadā tika pasludināta Kazahstānas, Kirgizstānas, Tadžikistānas, Turkmenistānas un Uzbekistānas neatkarība. Krievijas Federācija turpina ietekmēt Centrālāzijas reģionu kā šo valstu lielākā tirdzniecības partnere.
Klimats
Centrālāzija ir reģions, kam raksturīgas dabas apstākļu galējības.
Viss reģions atrodas ļoti tālu no Pasaules okeāna, un tajā valda kontinentālais klimats, kam raksturīgs lielas temperatūras galējības. Centrālāzija pārsvarā ir sauss klimats un tāpēc ūdenim ir īpaši augsta vērtība. Apūdeņošana ir vitāli nepieciešama lauksaimniecības kultūru audzēšanai, taču saldūdens izmantošana samazina ūdens krājumus ezeros un upēs.
Lielas bažas rada rūpniecības un lauksaimniecības izraisītais vides piesārņojums un agrāk auglīgo stepes zemju pārvēršanās tuksnesī.
Reliģijas
Islāms ir visizplatītākā reliģija Centrālāzijas republikās, Afganistānā, kā arī blakus esošajā Baškortostānā. Lielākā daļa Centrālāzijas musulmaņu ir sunnīti, kaut gan Afganistānā un Tadžikistānā ir samērā lielas šiītu minoritātes.
Pirms islāma ienākšanas galvenās ticības Centrālāzijā bija budisms un zoroastrisms. Zoroastrisma ietekme arī šodien ir sajūtama tādos svētkos, kā Novruz, kas tiek svinēts visās piecās Centrālāzijas valstīs. Budisms bija ievērojama reliģija Centrālāzijā pirms islāma ienākšanas, un budisma izplatība pa Zīda ceļu galu galā aizveda šo reliģiju uz Ķīnu. Starp tjurkiem tengrianisms bija populāra reliģija pirms islāma ienākšanas. Tibetiešu budisms bija plaši izplatīts Tibetā, Mongolijā, Ladakā un Krievijas Sibīrijas dienvidu reģionos.
Kristīgās reliģijas forma, kas tika praktizēta šajā reģionā iepriekšējos gadsimtos bija nestoriānisms, bet tagad tā ir Krievu pareizticīgā baznīca, kurai Kazahstānā ir daudz draudzes locekļi.
Buhāras ebreji kādreiz bija pietiekoši liela kopiena Uzbekistānā un Tadžikistāna, bet gandrīz visi ir izceļojuši pēc PSRS sabrukuma. Šajā reģionā kontakti haniem un viņu migrācija no Ķīnas ir ienesuši konfuciānismu, daoismu, mahajas budismu un citas ķīniešu tautas ticības.
1994. gada NHL drafts
1994. gada NHL drafts bija 32. NHL drafts, kurš notika 1994. gada 28. un 29. jūnijā Hārtfordā. Kopā tika draftēti 286 spēlētāji vienpadsmit kārtās.
977. gads
977. gads bija parastais gads, kas pēc Jūlija kalendāra sākās pirmdienā.
Būncagānnūrs
Būncagānnūrs (mn) ir sālsezers Mongolijas dienvidrietumu daļā Bajanhongoras aimakā. Atrodas ieplakā starp Gobi Altaju un Hangaja grēdu. Ezerā ietek Baidraga. Krasti zemi, vietām purvaini. Sāls saturs ūdenī — 5,7 g/l.
Komo
Komo var būt:
Loveland
Loveland ir Džona Saiksa soloalbums, kas pirmoreiz iznāca 1997. gadā.
1248. gads
1248. gads bija gads, kas pēc Jūlija kalendāra sākās trešdienā.
Nikolajs Puzikovs
Nikolajs Puzikovs (dzimis Aizkrauklē) ir latviešu dziedātājs un policists.
2008. gadā startēja Lielvārdes Violetā kora sastāvā TV3 šovā "Koru Kari 1", kur tika līdz finālam. 2010. gadā sasniedza finālu LNT šovā "O!Kartes akadēmija". 2010. gadā kopā ar Daci Upīti iesniedza 2011. gada Eirodziesmai dziesmu It's Not Easy, kuras mūzikas autors ir Māris Elksnis, vārdu autore ir Līga Markova. Dziesma kvalificējās pusfinālam. svinēja uzvaru SEB Muzikālā banka 2010.
2009. gada Abū Dabī Grand Prix
2009. gada Abū Dabī Grand Prix bija Formula 1 Grand Prix izcīņa, kura norisinās no līdz  Jasmarinas sacīkšu trasē. Tā bija. gada sezonas pēdējā sacīkste.
Portimauna
Portimauna (pt, ) ir kūrortpilsēta Faru reģionā, Portugāles dienvidu krastā (Algarvē). Tās kādreizējais nosaukums ir Vilanova di Portimauna (Vila Nova de Portimão ). 1924. gadā tā ieguva pilsētas tiesības ar Portimaunas nosaukumu. Pilsētā dzīvo ap 45 000 iedzīvotāju, kopā ar piepilsētu 52 000 (2006. gada dati).
PCI
PCI ir kopnes saskarne kas paredzēta dažādu datora ierīču pieslēgšanai datora mātesplatei. PCI kartes konfigurēšana ir automātiska (plug and play). PCI ierīces var būt divu veidu: iebūvētās (iebūvētas pamatplatē) un paplašināšanas kartes (expansion card), kuras sprauž PCI slotos. PCI eksistē vairāki paveidi, kas atšķiras ar darba spriegumu, maģistrāles platumu un darba frekvenci. Mūsdienās izplatītākā versija lieto 3,3V, 32bitus un 33MHz. Šajam variantam maksimālā datu caurlaidība ir 133MB/s.
PCI tika standartizēts 20. gs. 90. gadu sākumā, taču plašu izplatību guva tikai 90. gadu vidū. Sākumā šo plaši lietoja videokaršu pieslēgšanai, taču jau 90. gadu beigās izplatītāko PCI maģistrāles paveidu caurlaidība bija par mazu un šādiem mērķiem izstrādāja modificētu standartu - AGP. Mazjaudīgām videokartēm PCI lieto joprojām, jo uz pamatplates parasti ir vairāki PCI sloti un šādā veidā, ja nepieciešams, var pieslēgt vairākas videokartes. PCI lieto arī lai pieslēgtu tīkla kartes. Tad, kad 21. gs. sākumā parādījās gigabita tīklakartes, tām arī PCI caurlaidība bija gandrīz par mazu. Sākumā to risināja vai nu lietojot PCI paveidus ar lielāku caurlaidību vai arī lietoja iebūvētās tīklakartes. Vēlāk sāka lietot PCI-express. PCI lieto arī lai pieslēgtu iekšējos modemus un skaņas kartes. Agrāk šādas ierīces mēdza slēgt pie ISA, jo tām nav nepieciešama liela datu caurlaidība, bet tas standarts zaudēja izplatību.
21. gs. sākumā tika izstrādāts jauns standarts (PCI-Express), kas lieto PCI kanāla slāņa protokolu un ir bāzēts uz virknes komunikācijam (atšķirībā no PCI, kas ir paralēls). Jaunākajām pamatplatēm PCI slotu skaitu samazina uz PCI-ex slotu skaita rēķina.
Kastete
Kastete (fr — 'galvu lauzošs') ir aukstais ierocis, kas domāts tuvcīņai.
Kasteti var izgatavot rūpnieciski vai arī paša spēkiem no metāla plāksnes, plastmasas, organiskā stikla vai cita materiāla. Kastete sastāv no pamatnes, kura balstās pret plaukstu, un no tās nākošās daļas, kura aptver pirkstus.
Pastāv vairāka veida, variantu kastetes, piemēram, ar un bez dzelkšņiem, caurumiem visiem pirkstiem vai katram atsevišķu, kā arī ar un bez speciāli veidotas pamatnes. Tāpat kastetei varbūt klāt pievienots, piemēram, naža asmens, kas to padara arī par duramo ieroci.
Ar kastetes palīdzību parasti tiek panākts lielāks sitiena efekts, lai nodarītu lielākus miesas bojājumus nekā sitot bez tās. Kastete pasargā arī dūri no bojājumiem, kuri rodas sitot tikai ar dūri. Šīs īpašības padara to par nāvējošu ieroci, kuru izmantojot nesapratīgi, ir iespējams nodarīt cilvēkam sevišķi smagus miesas bojājumus vai pat izraisīt cilvēka nāvi. Kastetes izmantošanas radītās sekas var tikt sodītas pēc Latvijas Krimināllikuma.
Kastete bija pazīstama jau Senajā Romā, Senajā Indijā, Dienvidamerikā un citās senajās civilizācijās. Jau vēlākos laikos tā ieguva popularitāti kriminālnoziedznieku vidū. Kastetes izmantoja arī armijā kā ieroci, kas domāts karavīra nodrošināšanai tuvcīņas gadījumā.
Tomes pagasts
Tomes pagasts ir viena no Ogres novada administratīvajām teritorijām. Robežojas ar sava novada Ķeguma pilsētu, Rembates (pa Daugavu) un Birzgales pagastiem, Bauskas novada Vecumnieku pagastu, Ķekavas novada Baldones pagastu un Daugmales pagastu, pa Daugavu ar Tīnūžu pagastu, Ogres pilsētu un Ogresgala pagastu.
Hidrogrāfija
Upes: Brantupīte, Kausupīte, Līčupe, Silupīte, Vilpīte.
Vēsture
Tomes nosaukums (Thompus) pirmo reizi minēts 1735. gadā. Līdz 1924. gadam Tomes pagasts ietilpa Bauskas, vēlāk Rīgas apriņķī. 1935. gadā Tomes pagasta platība bija 73 km² un tajā dzīvoja 763 iedzīvotāji. 1945. gadā pagastā izveidoja Tomes ciema padomi, ko gan 1947. gadā likvidēja, bet 1949. gadā, līdz ar pagasta likvidēšanu, izveidoja no jauna. Tomes ciems ietilpis Rīgas (1945-1949) un Ogres (1947-1949) apriņķos un Baldones rajonā (1949-1954). Ciemu likvidēja 1954. gadā un teritoriju iekļāva Strēlnieku ciemā. 1960. gadā Strēlnieku ciematu likvidēja un kolhoza «Tome» teritoriju pievienoja Ķeguma strādnieku ciematam, izveidojot Ķeguma lauku teritoriju. 1993. gada 11. martā Ķegumam piešķīra pilsētas tiesības, bet lauku teritoriju reorganizēja par Tomes pagastu, kuru 1994. gada 10. martā atkal likvidēja, pievienojot Ķegumam kā lauku teritoriju. 2002. gadā Ķeguma pilsēta ar lauku teritoriju tika reorganizēta par Ķeguma novadu. 2010. gadā Ķeguma lauku teritoriju reorganizēja par atsevišķu administratīvo teritoriju un pārdēvēja par Tomes pagastu. 2021. gadā Ķeguma novadu iekļāva Ogres novadā.
Apdzīvotās vietas
Lielākās apdzīvotās vietas ir Tome (pagasta centrs), Rutki, Arāji, Bekuciems, Latgaļi, Tomes zivjaudzētava.
Stoke City F.C.
Līdz 2008. gada iekļūšanai Premjerlīgā, Stokas klubs augstākajā līmenī nebija spēlējis kopš 1984.-85. gada sezonas, kad tas izkrita no augstākās līgas ar tikai 17 iegūtiem punktiem. Stokas kluba pirmā lielākā balva bija 1972. gada Anglijas Līgas kauss, kad finālā ar 2-1 tika pārspēta Londonas "Chelsea". Klubs 1992. un 2000. gadā ieguvis arī Futbola līgas kausu, kuru izcīna Anglijas zemāko līgu klubi. Pašlaik spēlē otrajā pēc līmeņa Anglijas līgā — Championship.
974. gads
974. gads bija parastais gads, kas pēc Jūlija kalendāra sākās ceturtdienā.
Nurmi
Nurmi var būt:
Harnūrs
Harnūrs (mn — ‘melnais ezers’) ir saldūdens ezers Mongolijas rietumu daļā, Hovdas aimakā Lielo ezeru ieplakā, Harusnūra nacionālā parka teritorijā.
Ezers pieder vairāku lielu ezeru grupai — šie ezeri ir liela, pirms 5000 gadiem izzuduša aizvēsturiska ezera atliekas. Ezera līmenis svārstās atkarībā no klimatiskajiem apstākļiem. Nozīmīga gājputnu atpūtas vieta. Ap ezeru kāpas. Bagāts ar zivīm.
Vitrupe (nozīmju atdalīšana)
Vitrupe var būt:
Demo ieraksts
Demo ieraksts (no ) mūzikas nozarē ir kādas dziesmas vai albuma ieraksts demonstrācijas mērķiem.
Telmennūrs
Telmennūrs (mn) ir sālsezers Mongolijas rietumu daļā, Dzavhanas aimakā. Trīs salas. Sāļums — 6,49—7,61‰. Nozīmīga gājputnu atpūtas vieta.
Dukurē
Dukurē var būt:
970. gads
970. gads bija parastais gads, kas pēc Jūlija kalendāra sākās sestdienā.
Meizakila
Meizakila (et — 'Muižciems'), agrāk Plātere, ir mazpilsēta Igaunijas dienvidos, Vīlandes apriņķa Muļgu pagastā. Tā atrodas pie pašas Latvijas-Igaunijas robežas un ar aptuveni 800 iedzīvotājiem ir mazākā apdzīvotā vieta Igaunijā, kurai piešķirtas pilsētas tiesības. Attālums līdz Tallinai — 188 km.
Vēsture
Zviedru Vidzemes laikā 1646. gadā muiža piederēja Johanam Albrehtam Plāteram, no kura vārda cēlies senākais Meizakilas muižas un pagasta nosaukums. Pēc Vidzemes pievienošanas Krievijas impērijai 1727. gadā muižu iegādājās Morics Pose (Posse).
1895. gadā cauri Valmieras apriņķa Plāteres pagastam sāka būvēt šaursliežu dzelzceļu Valka—Pērnava. Abjas muižas īpašnieks Kārlis fon Štakelbergs piešķīra purvainu zemes gabalu lokomotīvju depo izveidei un 1896. gadā tika atklāta dzelzceļa līnija Pērnava—Valka, bet 1897. gadā atzars uz Vīlandi un tālāk uz Tallinu. Tad arī tika izveidota Plāteres dzelzceļa stacija. 1899. gadā Stakelbergs pārdeva dažus savas muižas zemes gabalus apbūvei un radās pirmā Plāteres iela. 1900. gadā tika atjaunota dzelzceļa lokomotīvju darbnīca, 1909. gadā linu aušanas darbnīca. Tajā laikā Meizakilā jeb Muižciemā bija jau vairāk nekā 100 māju un apmēram 1000 iedzīvotāju.
1919. gada oktobra sarunās par militārās palīdzības sniegšanu pret Bermonta armijas uzbrukumu Rīgai Igaunijas valdība ierosināja Valmieras apriņķim piederošo Muižciemu kopā ar visu Plāteres pagastu iekļaut Igaunijas teritorijā, kam Latvijas valdība nepiekrita. Tomēr pēc Latvijas—Igaunijas robežas līguma parakstīšanas pagastu iekļāva Igaunijas teritorijā. 1938. gadā Meizakila ieguva pilsētas tiesības. Līdz Otrajam pasaules karam pilsēta jau izauga līdz 3000 iedzīvotājiem, bet 1944. gadā 75% apbūves tika sagrauti.
Kad 1970. gadā dzelzceļa sistēma tika pielāgota Padomju Savienības sliežu platumam, tika nolemts slēgt līniju posmā no Meizakilas pilsētas uz Vīlandi, bet līniju uz Pērnavu pārbūvēja par platsliežu līniju. Līdz ar to vairs nebija tiešas satiksmes ar apriņķa centru un sākās pilsētas panīkums. To veicināja arī dzelzceļa pilnīga slēgšana 2000. gadā. Šobrīd Meizakila ir mazākā un viena no attīstības ziņā vājākajām Igaunijas pilsētām.
Gain Fast
Grupa Gain Fast pastāv jau kopš 2004. gada un šo gadu gaitā ir radītas daudzas dziesmas, kas kļuvušas iemīļotas klausītāju vidū. Zināmākās no tām “Brīži”, “Vārdi izskan klusi čukstot”, “Smaids”, “Kliedz” un daudzas citas. Šobrīd jaunākais izdotais singls “Zvaigznēs ierakstīts”. Līdz šim grupa izdevusi divus albumus: "Viss mainījies" un "Tas nav no zemes šīs". Grupas sastāvā ir Kaspars Zlidnis, Andžejs Grauds, Rolands Stepanovs un Pēteris Asbahs.
Vitrupe
Vitrupe (arī Naužupe, augštecē — Baurupe, Lielupīte, Reiņupe) ir upe Limbažu novadā. Iztek no Riebezera. Pēc cita uzskata iztek no Lādes ezera pie Nabes un ar nosaukumu Reiņupe (arī Nabe) tek līdz Riebezeram, šķērsojot Skujas ezeru, Auziņu ezeru un Mazezeru. Šajā posmā uzņem lielākās pietekas Kranupīti un Cimeļupi. Liepupes-Reiņupes kanāls savieno ar Liepupi. Pēc iztekas no Riebezera līdz Ķirbižiem Vitrupe tek pa ~0,5 km platu un 15 m dziļu ieleju. Pēc Ķirbižiem ieleja sašaurinās un tuvojoties jūrai izbeidzas. Reiņupe un Vitrupes daļa no Vitrupes ciema līdz Ķirbižiem regulēta.
Upi šķērso autoceļi A1 P53 un P11, kā arī bijušais Rīgas - Rūjienas dzelzceļš. Lielākās apdzīvotās vietas krastos: Vitrupe, Jumpravmuiža.
Kārlis Brencēns
Kārlis Brencēns ( — ) bija latviešu gleznotājs— akvarelists, stājglezniecības pārstāvis, vitrāžas žanra pamatlicējs, glezniecības tehnikas un vecmeistaru tehnoloģijas pētnieks un pedagogs, viens no 20. gadsimta pirmās puses konsekventākajiem Latvijas tradicionālistiem. Neoklasiskās reakcijas pārstāvis Latvijas mākslas vēsturē. Gleznotāja Eduarda Brencēna brālēns.
Biogrāfija
Kārlis Brencēns dzimis Madlienas pagasta Būmaņos amatnieka ģimenē. Mācījies Madlienas draudzes skolā, Rīgas Nikolaja ģimnāzijā. Mākslu apguvis vairākās skolās — Štiglica Centrālajā tehniskās zīmēšanas skolā (1897 — 1903), ko beidzis ar izcilību, saņemdams ārzemju stipendiju; Fēliksa Godēna stikla glezniecības darbnīcā Parīzē (1904 — 1907), apgūdams vitrāžu mākslu; klausījies anatomijas kursu Parīzes Mākslas akadēmijā; apguvis glezniecību un zīmēšanu Granšomjēra akadēmijā; klausījies mākslas vēstures lekcijas Luvras mākslas skolā. Nodibinājis un vadījis stikla apgleznošanas un vitrāžas klasi Štiglica Centrālajā tehniskās zīmēšanas skolā (1907 — 1920), kas bija pirmā vitrāžas mākslas darbnīca Krievijā, sagatavojot speciālistus visai Krievijas impērijai. Viņa skolnieku vidū ir minami Sigismunds Vidbergs un Eduards Brencēns. 1920. gadā atgriezies Latvijā un sācis pildīt mākslas nodaļas vadītāja pienākumus Cēsu amatniecības skolā (1920 — 1924), skolnieku vidū minot Vili Vasariņu, Arnoldu Vilkinu, Arturu Droni. Veicis mācībspēka pienākumus Latvijas Mākslas akadēmijā (1923 — 1951 ), kurā no 1947. gada saņēmis profesora grādu. Darbojies mākslinieku pulciņā "Rūķis" un biedrībā "Sadarbs", bijis Mākslinieku savienības biedrs no 1944. gada. Dzīves laikā apceļojis daudzas Eiropas valstis — Franciju, Angliju, Holandi, Vāciju un Spāniju. Miris 1951. gada 30. aprīlī Rīgā.
Mākslinieciskā darbība
Glezniecībā galvenokārt strādājis akta, portreta, klusās dabas žanros, izmantodams eļļas, akvareļa, pasteļa un stikla apgleznošanas tehnikas. Apguvis jūgendstila un postimpresionistisko formveidi, pielietoja eļļas tehnikā biezas faktūras efektus, akvarelī — variētus krāsu pludinājumus. Apgūto dekoratīvismu savienoja ar tradicionāliem elementiem, vienmērīgi noapaļojot apjomus, uzsverot plastisko formu regularitāti un pareizību, estetizējot nosacītās tumšās ēnas, uzsvērti fiksējot realitātes tēlojumā detaļas. Mākslinieka gleznojums pasauss, lietojis krasus gaismēnu kontrastus, skaidri nolasāmas reālistiskas formas, sekojis vecmeistaru paraugiem. Darinājis vitrāžas sabiedriskajām celtnēm.
Izstādes
Izstādēs piedalījies no 1902. gada. Piedalījies ar stikla gleznojumiem Parīzes izstādēs. Personālizstādes sarīkotas Parīzē (1906), Cēsīs (1922) un Rīgā (1924). Piemiņas izstādes bijušas Rīgā (1979, kopā ar Albinu Dzeni, Indriķi Zeberiņu, Aleksandru Štrālu) un Madlienā (1979).
Darbi
Mākslinieka darbi atrodami Latvijas Nacionālajā mākslas muzejā, Ogres Vēstures un mākslas muzejā, Latvijas Valsts arhīvā, kā arī privātajās kolekcijās.
Mikroviļņi
Mikroviļņi ir elektromagnētiskais starojums ar viļņa garumu no 30 cm līdz 1 mm (frekvenci 1GHz — 300GHz) Mikroviļņi būtībā ir īsi radioviļņi, un agrāk tos nemaz nenodalīja no radioviļņiem. Starojums ar augstāku frekvenci ir infrasarkanie stari. Starojumu ar frekvencēm virs 300GHz stipri absorbē Zemes atmosfēra, un izgatavot šādu frekvenču uztvērējus ir bijis visai problemātiski.
Mikroviļņu raidītāji un uztvērēji ir līdzīgi radioviļņu raidītājiem un uztvērējiem, tomēr konstrukciju ietekmē tas, ka viļņa garums ir samērojams ar komponentu izmēriem. Mikroviļņu raidītāju lampas satur rezonanses kontūru un spēj darboties tikai šaurā frekvenču joslā, atšķirībā no radioraidītāju lampām.
Mikroviļņus lieto datu komunikācijām (3G mobilo telefonu tīkli (UMTS Latvijā darbojas 2100MHz frekvencē), bezvadu datortīkli (802.11b un g - 2400-2480MHz, 802.11a - 5GHz, bluetooth - 2400MHz). Satelītkomunikācijām (satelīttelevīzijai) vienmēr ir lietoti mikroviļņi, jo tur vienmēr ir tieša redzamība, frekvencēs ~1-170GHz. Mikroviļņus (2400MHz) lieto arī mikroviļņu krāsnīm. Mikroviļņus sākumā lietoja radariem (un lieto joprojām), jo ar mazāku viļņa garumu var sasniegt labāku izšķirtspēju. Liela daļa mikroviļņu tehnoloģiju pirmo reizi tika izveidotas tieši radaru vajadzībām (un vēlāk piemērotas citiem mērķiem).
Ietekme uz veselību
Mikroviļņu starojums nav jonizējošs un attiecīgi nespēj pārraut ķīmiskās saites vai bojāt DNS molekulas, tomēr tas ietekmē dzīvu būtņu veselību. Starojuma termiskais efekts tiek izmantots vēža ārstēšanā, vienlaikus tā netermiskā ietekme uz imūnsistēmu ir vāji pētīta un esošie pētījumi nav veikti pēc vienotas metodikas, kas apgrūtina rezultātu sistematizāciju. Nedēļu ilgam apstarojuma eksperimentam ar sadzīvē bieži sastopamo intensitāti 0,01 W/cm2 pakļautajām žurkām tika konstatētas patoloģiskas izmaiņas aizkrūtes dziedzerī un liesā, organismiem aktivizējās imūnās atbildes mehānisms. Dienām ilga apstarošana ar kopējo vidējo jaudas blīvumu 0,0248 mW/cm2 pelēm pazemināja mācīšanās spēju un telpisko atmiņu, taču šīs ietekmes mehānisms nav noskaidrots.
Otrā pasaules kara laikā tika novērots, ka personas, kas atradās radaru sistēmu starojuma ceļā, reaģēja uz to, dzirdot klikšķus un citas skaņas. NASA 1970. gados veiktie pētījumi parādīja, ka to izraisīja termiskā izplešanās iekšējās auss daļās.
Pārmērīga mikroviļņu starojuma termiskā iedarbība var izraisīt kataraktu, jo mikroviļņu karsēšana denaturē olbaltumvielas acs kristāliskajā lēcā. Pakļaušana lielai mikroviļņu starojuma devai (piemēram, no bojātas krāsniņas, kas tiek darbināta ar atvērtām durvīm) var izraisīt karstuma bojājumus arī citos audos, līdz pat apdegumiem, kas var nebūt uzreiz pamanāmi, jo mikroviļņiem ir tendence ātrāk uzsildīt dziļākus audus ar lielāku mitruma saturu. Zemāku frekvenču mikroviļņi iekļūst organismā dziļāk; par praktisko robežu 2,45 GHz starojumam muskuļos uzskata 17 milimetru dziļumu.
Natālija Portmane
2011. gadā Portmane saņēma Amerikas Kinoakadēmijas balvu kā labākā aktrise par galveno lomu fimā "Melnais gulbis" (2010). Par šo lomu Portmane saņēma arī Zelta globusa balvu, BAFTA kino balvu un vairākas citas balvas.
Portmane attēlojusi lomas tādās filmās kā "Tikai ne šeit" (1999), "Tur, kur sirds" (2000), "Aukstais kalns" (2003), "Parku štats" (2004), "V ir vendeta" (2005), "Gojas rēgi" (2006), "Manas melleņu naktis" (2007), "Brīnumu veikals" (2007), "Otra Boleinu meita" (2008), "Mīlestība un citi neiedomājami apstākļi" (2009), "Tors" (2011), "Tors: Tumsas karaļvalsts" (2013), "Iznīcināšana" (2018), "Lūsija debesīs" (2019).
Kārlis Brencēns
Pētnieciskā darbība
Daudz pētījis glezniecības tehnoloģiskos aspektus, kā arī publicējies periodikā un sarakstījis grāmatas "Ģeometriskais zīmējums" (1924) un "Kā vecie lielmeistari darināja savas gleznas" (1938).
Teleskops (nozīmju atdalīšana)
Teleskops var būt:
968. gads
968. gads bija garais gads, kas pēc Jūlija kalendāra sākās trešdienā.
Laulība
Tomēr pastāv liels skaits laulības definīciju. Tāpēc britu sociālantropologs Edmunds Līčs uzskaita vairākas iezīmes, kuras var raksturot laulības:
Kaut arī minētās pazīmes ir novērojamas vairumā pasaules sabiedrību, to izpausmes formas un intensitāte var būt dažāda dažādās sabiedrībās.
Vēsture
Senajā Romā sākotnēji bija tikai viens likumīgas laulības (la) modelis — matrimonium cum manu mariti, — kad sieva nonāca vīra varā personiskā un mantiskā ziņā. Principāta laikā, kad kristīgā Baznīca vēl nebija pārņēmusi laulības lietas savā kontrolē, paši izplatījās paralēls laulību modelis — matrimonium sine manu, — kur sieva juridiski palika sava tēva varā, bet savā jaunajā ģimenē bija patstāvīga kā personiskās, tā mantiskās attiecībās. Šādu laulību varēja nodibināt ar vienkāršu vienošanos kā civiltiesisku līgumu, to pat publiski nereģistrējot (šis "neoficiālais" modelis Romas impērijas pastāvēšanas pēdējos gadsimtos kļuva par dominējošo laulības formu, pirms laulības lietas pārņēma savā ziņā Baznīca). Bez tam principāta laikā visai plaši izplatījās konkubināts kā kopdzīves forma (ko gan nevar uzskatīt par laulību, jo to atzina tikai gadījumos, ja kādu iemeslu dēļ nevarēja noslēgt oficiālu laulību).
Partneru skaits laulībā
Atkarībā no partneru skaita laulības var iedalīt monogāmajās (kur savienība pastāv tikai divu cilvēku starpā) vai arī poligāmajās. Poligāmās laulības tiek iedalītas poliginijā (vienam vīram ir vairākas sievas) un poliandrijā (vienai sievai ir vairāki vīri). Lai gan skaitliski vairāk ir tādu sabiedrību, kuras atzīst poligāmiju, nekā to, kuras atzīst tikai monogāmiju, poligāmo laulību skaits ir salīdzinoši neliels. Tas nozīmē, ka arī sabiedrībās, kuras uzskata poligāmiju par sociāli atzītu normu, vairums cilvēku veido monogāmas laulības.
Latvijas Civillikums (38. p) aizliedz jaunu laulību personai, kas jau atrodas laulībā, t.i., poligāmija ir aizliegta.
Kāzas
Vairumā sabiedrību laulības noslēgšana tiek atzīmēta ar īpašu rituālu — kāzām (arī — laulības vai laulību ceremonija), tomēr pastāv sabiedrības, kurās nav īpašu kāzu rituālu un laulības tiek uzskatītas par notikušām pamatojoties galvenokārt uz pāra kopdzīves faktu.
Laulību šķiršana
Laulība parasti tiek noslēgta, balstoties uz pieņēmuma par ilgstošu kopdzīvi, tomēr daudzās sabiedrībās ir pieļaujama arī laulības šķiršana. Monogāmajās sabiedrībās veidojas laulības forma, ko pieņemts dēvēt par sērijveida monogāmiju, t.i., situāciju, kad vienlaicīgi tiek noslēgta laulība tikai divu partneru starpā, bet laika gaitā šādas savienības var sekot viena otrai.
Vidējais Latvijas iedzīvotāju šķirtās laulības ilgums ir 14,2 gadi. Kopumā 2008. gadā Latvijā šķirtas 6214 laulības, un nedaudz vairāk kā ceturtā daļa no tām jeb 1657 bija ilgākas par 20 gadiem.
Endogāmija un eksogāmija
Pēc laulības partnera grupas piederības laulības tiek iedalītas endogāmajās, t.i., tādās, kur laulību partneris tiek izvēlēts no savas grupas un eksogāmajās, t.i., tādās, kur laulību partneris tiek izvēlēts no citas grupas. Visās zināmajās sabiedrībās pastāv aizliegums laulāties vecāku/bērnu un brāļu/māsu starpā. Šāds aizliegums antropoloģiskajā literatūrā tiek dēvēts par incesta tabu. Tomēr attiecībā uz plašāku radinieku kopu attieksme pret endogāmiju variē pārāk lielās robežās, lai uz to varētu attiecināt incesta tabu jēdzienu. Laulības pirmās pakāpes brālēnu/māsīcu starpā ir plaši izplatīta parādība dažādās sabiedrībās. Nevienā no Eiropas valstīm (arī Latvijā) laulības pirmās pakāpes brālēnu/māsīcu starpā nav aizliegtas.
Viendzimuma laulība
Pēc partnera bioloģiskā dzimuma laulības var iedalīt viendzimuma laulībās (starp viena dzimuma pārstāvjiem) un divdzimumu laulībās (starp dažādu dzimumu pārstāvjiem). Vairumā sabiedrību tiek pieļautas un/vai sociāli sankcionētas tikai divdzimumu laulības. Tomēr pastāv sabiedrības, kurās ir institucionalizētas viendzimuma laulību formas. Tā, piemēram čejeni (Cheyenne) (ASV) vai azande (Sudānā) pieļauj laulības vīriešu starpā, bet aptuveni 3% laulību starp nandiem (Nandi) Kenijā tiek noslēgtas starp divām sievietēm. Arī Eiropā arvien plašāk tiek diskutēts par iespēju likumu līmenī atzīt līdz šim neformāli pastāvošās viendzimuma pāru savienības, pielīdzinot tās ģimenēm. Lielbritānijas parlaments pieņēma Civilās partnerības aktu (Civil Partnership Act), kas ļauj izveidot savienību starp viendzimuma pāra locekļiem un pielīdzina šāda pāra tiesības laulību ceļā iegūtajām tiesībām. Braitonā (Brighton) notika pirmās viendzimuma civillaulības Lielbritānijā.
Višgorodokas pagasts
Višgorodokas pagasts (ru, Augšpils pagasts) līdz 2015. gadam bija pašvaldība Pleskavas apgabala Pitalovas rajonā. Robežojās ziemeļos ar Pitalovas un Žogovas pagastiem, austrumos ar Ostrovas rajonu, dienvidos ar Dubnas un Skadinas pagastiem, bet rietumos ar Tulinas pagastu. Pagasta centrs atradās Višgorodokā.
Višgorodokas pagastā ietilpa 24 ciemi.
Vēsture
Višgorodokas pagastu saskaņā ar Latvijas—Krievijas miera līgumu 1920. gadā atdalīja no Pleskavas guberņas Ostrovas apriņķa un pievienoja Latvijas teritorijai kā Augšpils pagastu (no 1925. gada). 1944. gada 23. augustā, pēc tam, kad to Otrā pasaules kara laikā to ieņēma Sarkanā armija, pagastu pievienoja Pleskavas apgabalam. Pagastu likvidēja 2015. gadā un pievienoja Gavru pagastam.
1993. gada NHL drafts
1993. gada NHL drafts bija 31. NHL drafts, kurš notika 1993. gada 28. jūnijā Kvebekā. Kopā tika draftēti 286 spēlētāji vienpadsmit kārtās.
Harijs Mulišs
Harijs Mulišs (nl; dzimis ; miris ) bija nīderlandiešu rakstnieks. Viņš ir sarakstījis vairāk nekā 80 romānus, lugas, esejas, poēmas un filozofiskās pārdomas. Viņa darbi ir tulkoti vairāk nekā 20 valodās. H. Mulišs tiek uzskatīts par vienu no trim ievērojamākajiem rakstniekiem nīderlandiešu pēckara literatūrā. Pēc viņa romāna De Aanslag motīviem ir tikusi uzņemta filma De aanslag, kas saņēmusi Amerikas Kinoakadēmijas balvu kā labākā filma svešvalodā. 2007. gada aptaujā viņa 1992. gada romāns De Ontdekking van de Hemel tika atzīts par labāko grāmatu nīderlandiešu valodā.
Konstantīns Čerņenko
Konstantīns Čerņenko (ru; dzimis, miris ) bija PSRS politiķis, Padomju Savienības komunistiskās partijas CK ģenerālsekretārs no līdz. PSRS Augstākās Padomes Prezidija priekšsēdētājs no līdz.